Foto: US Air Force AQSh jangovor aviatsiya qo‘mondonligi rahbari Gerbert Karlayl Pentagon Yaqin Sharqda IShID terrorchilik tashkiloti bilan kurash uchun F-35 qiruvchilarini joylashtirishi haqida ma’lum qildi. Bu bir necha yillardan so‘ng ro‘y beradi, deya yozmoqda Defense News. «Yaqin Sharqda joylashtirish (F-35 qiruvchilarini – tah.) albatta ro‘y beradi, bu bir necha yildan keyinga rejalashtirilgan», - dedi u. Shuningdek uning ta’kidlashicha, Yevropa va Osiyo-Tinch okeani hududiga harbiy samolyotlarni kichik hajmlarda yetkazib berish shu bahordayoq amalga oshirilishi mumkin. Karlaylning so‘zlariga ko‘ra, F-35’ning Yaqin Sharqda mavjudligi AQSh harbiy havo kuchlariga Suriya va Iroqdagi harbiy amaliyotlarda jiddiy yordam berishi mumkin. Avvalroq Gerbert Karlayl AQSh HHK ilk bor o‘zining F-35A beshinchi avloddagi qiruvchi-bombardimonchilarini Yevropa hududida 2017 yilning bahori yoki yozida joylashtirishini ma’lum qilgandi.